Margaret Berger

**Margaret Berger** (født 1985) er en norsk artist, musiker og DJ. Hun platedebuterte i 2004 med *[[Chameleon (Margaret Berger-album)|Chameleon]]* etter en annenplass i *[[Idol (TV-program)|Idol]]*. Hun fikk Spellemannprisen for årets beste musikkvideo i 2004 for låten «Lifetime Guarantee». 4. desember 2021 ble hun avslørt som «Nøkken» i Maskorama. 

I 2006 ga hun ut platen *[[Pretty Scary Silver Fairy]]*, hvor låten «Samantha» ble en hit. Også låten «Will You Remember Me?» fra samme album, ble utgitt som singel, og ble godt mottatt. 

I 2013 vant Margaret Berger Melodi Grand Prix, med låten «I Feed You My Love» og hun kom deretter på fjerdeplass i Eurovision Song Contest samme år.

I 2014 var hun dommer i TV 2-programmet ''Idol Junior''. I 2016 var Berger med på en julekonsert i Borgestad kirke, der hun blant annet sang duett med Jostein Fahre. 

I 2017 var Margaret Berger en av artistene som ble hyllet i underholdningsprogrammet *[[Hver gang vi møtes]]* på TV&nbsp;2, sammen med Åse Kleveland, Benny Borg, Ida Maria, Eldar Vågan, Esben Selvig og Hanne Sørvaag.

I 2024 deltok hun for andre gang i Melodi Grand Prix med låten «Oblivion».

## Bakgrunn
Berger ble født den 11. oktober 1985 i Trondheim. Hun vokste opp på Hitra, hvor hun bodde i tolv år. Hun sang i gospelkor og begynte å skrive sine egne sanger allerede som tolvåring. Hun gikk musikklinjen på Heimdal videregående skole i Trondheim.

Hun er lillesøsteren til tidligere varaordfører i Trondheim kommune, Mona Berger.

## Musikkarriere
Nasjonalt fikk Berger sitt gjennombrudd  i talentkonkurransen *[[Idol (TV-program)|Idol]]* på TV&nbsp;2 i 2004, hvor hun ble nr. 2. Hun platedebuterte nasjonalt samme år med *[[Chameleon (Margaret Berger-album)|Chameleon]]*. Hun fikk Spellemannprisen for årets beste musikkvideo 2004 for «Lifetime Guarantee» og var også nominert til prisen for årets nykommer. I 2005 opptrådte hun blant annet på Storåsfestivalen. 

I tiden etter det første albumet bevegde Berger seg mer mot elektronika, en sjanger Berger har uttalt at hun trives veldig godt med. Høsten 2006 ga hun ut platen *[[Pretty Scary Silver Fairy]]* som er et popalbum med et elektronisk lydbilde. Singelen «Samantha» er den mest kjente låten fra dette albumet, og den ble en radiohit sommeren og høsten 2006.

Berger fikk platekontrakt med BMG og er blitt kjent som en av deltagerne som har klart seg best etter ''Idol'' sammen med Kurt Nilsen.

I 2011 ga Berger, i samarbeid med Universal, ut vinyl-singelen *«In a Box»* med B-siden «4-E.V.E.R. L.O.V.E». *«In a Box»* ble listet på NRK P3 og fikk terningkast fem i *[[VG]]*. Berger opptrådte også på  i 2011. 

Margaret Berger jobber per 2013 med sitt tredje studioalbum med flere forskjellige produsenter, deriblant Martin Kleveland, Tomas Nerbø Smågesjø og den svenske elektro-duoen Lo-Fi-Fnk. Hun har uttalt at hun får inspirasjon fra band og artister som The Knife og Björk.

9. februar 2013 vant hun den norske finalen i Melodi Grand Prix med låten «I Feed You My Love», skrevet av blant andre den svenske elektropopartisten Karin Park. 18. mai 2013 kom hun på fjerdeplass i den internasjonale finalen med samme låt.

I 2021 kom hun på fjerdeplass som Nøkken i  *[[Maskorama (sesong 2)]].*

## Diskografi
### Album
* *[[Chameleon (Margaret Berger-album)|Chameleon]]* (2004)
* *[[Pretty Scary Silver Fairy]]* (2006)

### Singler
* «Samantha» (2006)
* «Will You Remember Me?» (2006)
* «In a Box» (2011)
* «I Feed You My Love» (2013)
* «Human Race» (2013)
* «Help Me Lose My Mind» (2013)
* «Scream» (2014)
* «Diamonds» (2015)
* «Apologize» (2016)
* «Running with Scissors» (2016)
* «Se deg» (2020)
* «Hjertemedisin» (2020)
* «Gal» (2021)
* «Oblivion» (2024)
* «Karma is a» (2024)

## Referanser


## Eksterne lenker
* 
* 
* 
* Intervju i Adressavisen 13. mai 2006 om hennes nye album 
* Intervju med Margaret Berger i Spirit 29. august 2006.
* Margaret Berger musikkanmeldelser
* -Musikken ligger i meg